en ml en en es en en en en en en en en en it en en en en en en en nb en en en nb en en en en en es en en en tl en es en en en en nl ckb en en en en en ml en ml ml ml ml en ml ml ml ml ml ml ml ml ml ml ml ml en ml ml ml ml ml ml ml ml ml ml en en
സ്വാലിഹിനെ പിടികൂടിയത് വിശ്വസിക്കാനാവാതെ നാട്ടുകാര്‍ | prathikaranam
സി പി എമ്മിന് വന്‍ തിരിച്ചടി,വി കെ സി മമ്മദ് കോയയുടെ സീറ്റ് ലീഗ് പിടിച്ചെടുത്തു .  കബഡി ലോകകപ്പ് ഇന്‍ഡ്യയ്ക്ക് .  ഏ ദില്‍ ഹേ മുശ്കില്‍ റിലീസിനു പ്രശ്മുണ്ടാക്കില്ല,എം എന്‍ എസ് .  ഠഫാണും ഇന്റര്‍നെറ്റും ചോര്‍ത്തുന്നുവെന്ന് വിജിലന്‍സ് ഡയറക്ടര്‍,പരാതി നല്‍കി .  ബാരാമുള്ളയില്‍ രണ്ടു ഭീകരരും ഒരു പാക് ചാരനും പിടിയില്‍ .  ഹെലികോപ്റ്റര്‍ അപകടം,സൈബീരയിയല്‍ 19 പേര്‍ കൊല്ലപ്പെട്ടു. .  പുതിയ സേനാമേധാവിയെ കണ്ടെത്തുന്ന കാര്യത്തില് പാക്കിസ്ഥാനില്‍ അനിശ്ചിതാവസ്ഥതുടരുന്നു. .  നിസാമിന് ജയിലില്‍ ഫോണ്‍ വിളിക്കാന്‍ സൗകര്യം ഒരുക്കിയോ?പത്താം ബ്ലോക്കില്‍ പരിശോധന.ഫോണ്‍ സൗകര്യം നല്‍കിയത് അധികൃതര്‍ നിഷേധിക്കുന്നു.മുഖ്യമന്ത്രി റിപ്പോര്‍ട് തേടി .  ക്യാമറൂണില്‍ യാത്രാ തീവണ്ടി പാളം തെറ്റി, 55പേര്‍ മരിച്ചു,575 പേര്‍ക്ക് പരിക്ക് .  റിലയന്‍സ് ജിയോയ്ക്ക് ഇന്റര്‍ കണക്ഷന്‍ നിഷേധിച്ച മൂന്ന് ടെലികോം കമ്പിനികള്‍ക്ക് 3050 കോടി പിഴ .
October 4, 2016  4:05 am
ഐ.എസ്. ബന്ധമുള്ള ആറംഗസംഘം കനകമലയില്‍ ആസൂത്രണം ചെയ്തതു മൂന്നാമത്തെ യോഗം. കേരളത്തിനു പുറത്താണു നേരത്തേ രണ്ടു യോഗങ്ങള്‍ ചേര്‍ന്നത്. ഇതുസംബന്ധിച്ച വിവരങ്ങള്‍ എന്‍.ഐ.എയും കേന്ദ്രരഹസ്യാന്വേഷണവിഭാഗവും ശേഖരിച്ചുവരുന്നു. ഐ.എസ്. കേരളഘടകം മേധാവി മന്‍സിദാണു യോഗം ആസൂത്രണം ചെയ്തത്. മന്‍സിദിന്റെ വീട്ടില്‍ യോഗം ചേരാനായിരുന്നു ആദ്യനീക്കം. എന്നാല്‍, പിന്നീടു കനകമലയിലെ ടവറിനു സമീപം യോഗം ചേരുകയായിരുന്നെന്ന് എന്‍.ഐ.എ. വൃത്തങ്ങള്‍ പറഞ്ഞു. ഖത്തറില്‍ ജോലിയുള്ള മന്‍സിദ് നാലു ദിവസത്തേക്കാണു നാട്ടിലെത്തിയത്. ടെലിഗ്രാം മുഖേനയുള്ള ആശയവിനിമയവിവരങ്ങളാണ് എന്‍.ഐ.എയ്ക്കു ലഭിച്ചത്. സംഘവുമായി ബന്ധമുള്ള രണ്ടുപേര്‍കൂടി നിരീക്ഷണത്തിലാണ്. െഹെദരാബാദ്, മുംെബെ, ന്യൂഡല്‍ഹി എന്നിവടങ്ങളിലും ഈ സംഘവുമായി ബന്ധമുള്ളവരുണ്ട്. പിടിയിലായ മലപ്പുറം പൊന്‍മുണ്ടം പൂക്കാട്ടില്‍ വീട്ടില്‍ പി. സഫ്വാന്‍ 2008-ല്‍ കോട്ടയ്ക്കല്‍ പോലീസ് സ്‌റ്റേഷന്‍ ആക്രമണക്കേസിലും ഉള്‍പ്പെട്ടിരുന്നതായാണു സൂചന. താനൂര്‍ സ്വദേശി ലക്ഷ്മണന്‍ കൊല്ലപ്പെട്ടതുമായി ബന്ധപ്പെട്ടു ചില നേതാക്കളെ കസ്റ്റഡിയിലെടുത്ത് കോട്ടയ്ക്കല്‍ പോലീസ് സ്‌റ്റേഷനിലെത്തിച്ചിരുന്നു. ഇതേത്തുടര്‍ന്നാണു രാത്രി പത്തോടെ അഞ്ഞൂറോളം പേര്‍ ആയുധങ്ങളുമായി പോലീസ് സ്‌റ്റേഷന്‍ ആക്രമിച്ചത്. അന്നു തിരൂര്‍ സി.ഐയായിരുന്ന എം.പി. മോഹനചന്ദ്രന്‍ ഇപ്പോള്‍ പെരിന്തല്‍മണ്ണ ഡിെവെ.എസ്.പിയാണ്. സഫ്വാനെ കനകമലയില്‍നിന്നു പിടികൂടിയ സംഘത്തിലും മോഹനചന്ദ്രനുണ്ടായിരുന്നു. ഐ.എസ്. ബന്ധത്തിന്റെ പേരില്‍ സ്വാലിഹ് മുഹമ്മദിനെ പിടികൂടിയത് വെങ്ങാനെല്ലൂരിലുള്ള സുഹൃത്തുക്കള്‍ക്കും നാട്ടുകാര്‍ക്കും വിശ്വസിക്കാനേ കഴിയുന്നില്ല. ചേലക്കര വെങ്ങാനെല്ലൂര്‍ അമ്പലത്ത് വീട്ടില്‍ താഹ മുഹമ്മദിന്റെയും റംലയുടെയും നാലു മക്കളില്‍ രണ്ടാമനാണ് സ്വാലിഹ്. പിതാവിനോടൊപ്പം ബാല്യകാലം െനെജീരിയയിലായിരുന്നു. എട്ടാം ക്ലാസ് മുതല്‍ ചേലക്കരയില്‍ മാതാവിനൊപ്പം നിന്ന് പഠിച്ചു. പ്ലസ് ടു പഠനകാലത്ത് നെറ്റ് വര്‍ക്ക് മാര്‍ക്കറ്റിങ്ങില്‍ ഏര്‍പ്പെട്ട് പണം നഷ്ടപ്പെട്ട് പിന്നീട് ചെെന്നെയിലെത്തി കോള്‍സെന്ററില്‍ ജോലി നോക്കിയിരുന്നു. പിന്നീട് മറ്റു ജോലികളിലേക്കും തിരിഞ്ഞു. ഇതിനിെട കോഴിക്കോട് സ്വദേശിനിയുമായി പ്രണയത്തിലാകുകയും വിവാഹിതരാകുകയും ചെയ്തു. ഇരുവരും ചെെന്നെയില്‍ ജോലി ചെയ്തുവരികയായിരുന്നു. ഇടയ്ക്കിടയ്ക്ക് നാട്ടില്‍ വന്നുപോകാറുണ്ടായിരുന്ന സ്വാലിഹ് കുറച്ചുകാലമായി സൃഹൃത്തുക്കളുമായി അകലം പാലിച്ചു. അസാധാരണ ബുദ്ധിെവെഭവവും വാക്ചാതുരിയും സ്വാലിഹിന് ഉണ്ടായിരുന്നതായി സുഹൃത്തുക്കള്‍ പറഞ്ഞു. മുസ്ലിം സമുദായത്തിലെ ചില ആചാരങ്ങളെ ഒരു കാലത്ത് പരസ്യമായി എതിര്‍ത്തിരുന്നു. നാലു വര്‍ഷമായി ചെെന്നെയിലായിരുന്നു താമസം. ഇടയ്ക്ക് ചേലക്കരയില്‍ എത്താറുണ്ട്. ചേലക്കരയിലെ വീട് വാടകയ്ക്കു കൊടുത്തിരിക്കുകയായിരുന്നു. സ്വാലിഹിന്റെ മാതാപിതാക്കള്‍ തൃശൂര്‍ പഴുവിലുള്ള വീട്ടിലാണ്. കഴിഞ്ഞ ഒന്നരവര്‍ഷത്തിനുള്ളിലാണ് സ്വാലിഹിന്റെ രൂപത്തിലും ഭാവത്തിലും പ്രകടമായ മാറ്റമുണ്ടായതായി സുഹൃത്തുക്കള്‍ക്ക് തോന്നിയത്. വാചാലനായിരുന്ന സ്വാലിഹ് വെങ്ങാനെല്ലൂരിലുള്ള സുഹൃത്തുക്കളോടുപോലും അധികം സംസാരിക്കാത്ത രീതിയിലേക്ക് മാറിയിരുന്നു. കഴിഞ്ഞയാഴ്ച ഇയാള്‍ ചേലക്കരയില്‍ വന്നുപോയെങ്കിലും അധികമാരും അറിഞ്ഞില്ല. ഇതു പടച്ചവന്റെ വിധിയാണെന്നു കനകമലയില്‍ എന്‍.ഐ.എ. അറസ്റ്റ് ചെയ്ത തിരൂര്‍ പൊന്‍മുണ്ടം പൂക്കാട്ടില്‍ വീട്ടില്‍ സഫ്വാന്റെ മാതാവ് പറഞ്ഞത്. പോലീസ് രാത്രി വീട് പരിശോധിക്കാനെത്തിയപ്പോഴാണു മകന്‍ അറസ്റ്റിലായ വിവരം അറിഞ്ഞതെന്നും അവര്‍ മാധ്യമങ്ങളോടു പറഞ്ഞു. സഫ്വാനു ഭാര്യയും രണ്ടു മക്കളുമുണ്ട്. ബാപ്പ നേരത്തേ മരിച്ചു. ഒരു സഹോദരിയുണ്ട്. തേജസ് ദിനപത്രത്തില്‍ ജീവനക്കാരനായ സഫ്വാന്‍ എല്ലാ തിങ്കളാഴ്ചയുമാണു വീട്ടിലെത്താറുള്ളത്. എന്നാല്‍, കഴിഞ്ഞദിവസം വന്നില്ല. ചില കൂട്ടുകാര്‍ക്കൊപ്പം ചൊക്ലിയിലെ കനകമലയില്‍ വിനോദസഞ്ചാരത്തിനു പോകുമെന്നു പറഞ്ഞിരുന്നു. രാത്രി വിളിച്ചപ്പോള്‍ കനകമലയിലുണ്ടെന്ന് അറിയിച്ചു. രാത്രി തിരൂരില്‍ നിന്നു വനിതാ പോലീസടക്കം എത്തി വീട് റെയ്ഡ് ചെയ്തു. സഫ്വാന്റെ കിടപ്പുമുറിയടക്കം പരിശോധിച്ചെങ്കിലും ഒന്നും കണ്ടെത്തിയില്ല. മകന്‍ അറസ്റ്റിലായ വിവരം പോലീസാണ് അറിയിച്ചത്. ഇന്നലെ പത്രങ്ങളിലും കണ്ടു. ഇന്നലെ കല്‍പകഞ്ചേരി പോലീസ് വീട്ടുകാരുടെ മൊഴി രേഖപ്പെടുത്തി. അതിനുശേഷം കുടുംബം വീടുപൂട്ടി സ്ഥലംവിട്ടു. സഫ്വാന്‍ എസ്.ഡി.പി.ഐയുടെ സജീവപ്രവര്‍ത്തകനാണെന്നും മുമ്പ് എന്‍.ഡി.എഫ്, പോപ്പുലര്‍ഫ്രണ്ട് എന്നിവയില്‍ പ്രവര്‍ത്തിച്ചിരുന്നെന്നും പ്രദേശവാസികള്‍ പറഞ്ഞു. തീവ്രവാദബന്ധ സംശയത്തില്‍ ദേശീയ അന്വേഷണ ഏജന്‍സി (എന്‍.ഐ.എ)യുടെ പിടിയിലായ സുബ്ഹാനി തൊടുപുഴയിലെത്തി മടങ്ങിയത് മൂന്നു മാസം മുമ്പ്. 40 വര്‍ഷം മുമ്പ് തമിഴ്‌നാട്ടില്‍ നിന്നെത്തി തൊടുപുഴയില്‍ വസ്ത്രവ്യാപാര സ്ഥാപനം ആരംഭിച്ച കുടുംബത്തിലെ നാലു മക്കളില്‍ ഇളയയാളാണ് സുബ്ഹാനി. കടയനല്ലൂരില്‍ ഭാര്യവീടിനു സമീപം വാടകയ്ക്കു താമസിക്കുന്ന ഇയാള്‍ക്ക് രണ്ടു സഹോദരന്‍മാരും ഒരു സഹോദരിയുമുണ്ട്. കഴിഞ്ഞ ദിവസം കണ്ണൂരിലെ കനക മലയില്‍നിന്ന് എന്‍.ഐ.എ. അറസ്റ്റ് ചെയ്ത യുവാക്കളുമായി ബന്ധമുള്ളയാളാണ് സുബ്ഹാനിയെന്നാണു സംശയം. തൊടുപുഴയിലെ സ്വകാര്യ സ്ഥാപനത്തിലെ പഠനശേഷം ഉംറയ്ക്കുപോയ ഇയാള്‍ പിന്നീട് വര്‍ഷങ്ങള്‍ക്കു ശേഷമാണ് നാട്ടിലെത്തി വിവാഹം കഴിച്ചത്. ഇടയ്ക്ക് നാട്ടില്‍ നിന്ന് അപ്രത്യക്ഷനാകുമായിരുന്ന ഇയാള്‍ മൂന്നുമാസംമുമ്പ് തൊടുപുഴയിലെത്തി മടങ്ങിയിരുന്നു. ശിവകാശിയിലെ ആഭരണശാലയില്‍ കംപ്യൂട്ടര്‍ ഓപ്പറേറ്ററാണെന്നാണ് ഇയാള്‍ തൊടുപുഴയില്‍ പറഞ്ഞിരുന്നത്. തൊടുപുഴ മാര്‍ക്കറ്റ് റോഡിലാണ് ഇയാളുടെ കുടുംബവീടും വ്യാപാരസ്ഥാപനവും. കനകമലയില്‍ എന്‍.ഐ.എയുടെ പിടിയിലായ പെരിങ്ങത്തൂര്‍ കീഴ്മാടം മദീന മഹലില്‍ മന്‍സീദിന് ഐ.എസുമായി യാതൊരു ബന്ധവുമില്ലെന്നു സഹോദരി മെഹറുന്നീസയും ഭാര്യ ഫിലിപ്പീന്‍സ് സ്വദേശി മറിയവും. മന്‍സീദിനെ കുടുക്കാന്‍ ചിലര്‍ മനഃപൂര്‍വം ചെയ്ത ചതിയാണിതെന്നു സംശയിക്കുന്നതായി ഇരുവരും മാധ്യമങ്ങളോടു പറഞ്ഞു. ഐ.എസും ജിഹാദും ഇസ്ലാം വിരുദ്ധമാണെന്നു വ്യക്തമായി മനസിലാക്കിയയാളാണു മന്‍സീദെന്നും ബന്ധുക്കള്‍ പറഞ്ഞു. കുടുംബകാര്യങ്ങളില്‍ ഏറെ ശ്രദ്ധ പുലര്‍ത്തിയിരുന്നു. നിരപരാധിത്വം തെളിയിക്കാനാകുമെന്നാണു വിശ്വാസം. കഴിഞ്ഞ 30-നാണ് മന്‍സീദും ഭാര്യയും ഖത്തറില്‍നിന്നു നാട്ടിലെത്തിയത്. കനകമല തീര്‍ഥത്തിനു സമീപമുള്ള വാടകവീട്ടിലാണു മാസങ്ങള്‍ക്കു മുമ്പ് ഇവര്‍ താമസമാക്കിയത്. മന്‍സീദിന്റെ പ്രായമായ മാതാപിതാക്കളും സഹോദരിയുമാണ് ഇവിടെ താമസിക്കുന്നത്. നേരത്തേ ഒളവിലത്തെ ഹെല്‍ത് സെന്ററിനടുത്തായിരുന്നു താമസം. അതേ സമയം ചൊക്ലി പോലീസിന്റെ നേതൃത്വത്തില്‍ കനകമല, ഗുരുജിമുക്ക്, മന്‍സീദിന്റെ വീട്ടുപരിസരം എന്നിവിടങ്ങളിലില്‍ റെയ്ഡ് നടത്തി.
ദയവായി അശ്ലീല പരാമര്‍ശങ്ങളും വ്യക്തിഹത്യകളും ഒഴിവാക്കുക. ഇവിടെ രേഖപ്പെടുത്തുന്ന അഭിപ്രായങ്ങള്‍ വായനക്കാരുടേത്‌ മാത്രമാണ്‌. ഇത്‌ ഹെഡ്‌ലൈന്‍ കേരളയുടെ അഭിപ്രായങ്ങള്‍ അല്ല.
മലയാളം ടൈപ്പ് ചെയ്യുവാൻ ഇവിടെ ക്ലിക്ക് ചെയ്യുക
ടി.പി വധം : പ്രതികളെ കണ്ണൂര്‍ സെന്‍ട്രല്‍ ജയിലിലേക്ക് മാറ്റും
ടി പി ചന്ദ്രശേഖരന്‍ കൊല്ലപ്പെട്ട കേസിലെ മുഴുവന്‍ പ്രതികളെയും  more...
പൊളിക്കുന്നതിനിടെ പഴയ കെട്ടിടം തകര്‍ന്നു വീണു; ഒരാള്‍ മരിച്ചു
പെരിന്തല്‍മണ്ണയില്‍ പഴയ കെട്ടിടം തകര്‍ന്നു വീണ് ഒരാള്‍ മരിച്ചു.  more...
ഷൊര്‍ണൂര്‍ റെയില്‍വേ സ്‌റ്റേഷനില്‍ കോളജ് വിദ്യാര്‍ത്ഥിനികള്‍ ആത്മഹത്യയ്ക്ക് ശ്രമിച്ചു
ഷൊര്‍ണൂര്‍ റെയില്‍വേ സ്‌റ്റേഷനില്‍ രണ്ട് കോളജ് വിദ്യാര്‍ത്ഥിനികള്‍ വിഷം  more...
പീഡനക്കേസില്‍ സ്കൂള്‍ പി ടി എ പ്രസിഡന്‍റ് അറസ്റ്റില്‍
സ്കൂള്‍ കുട്ടികളെ ശാരീരികമായി പീഡിപ്പിച്ചുവന്ന കേസില്‍ പി ടി  more...
കണ്ണൂരിലെ കൊലപാതകങ്ങ‌ൾക്ക് കാരണം നേതാക്കൾ : ശ്രീനിവാസൻ
കണ്ണൂരിലെ കൊലപാതകങ്ങ‌ൾക്ക് കാരണം നേതാക്കൾ എന്ന് നടൻ ശ്രീനിവാസൻ.  more...
തീവ്രവാദ പ്രവർത്തനത്തിനു പ്രചോദനമായത് ബിൻലാദന്റെ ‘ഓൺലൈൻ ’ പ്രസംഗങ്ങൾ : കണ്ണൂരിൽ പിടിയിലായ യുവാക്കൾ
ഓൺലൈൻ ബിൻലാദന്റെ പ്രസംഗങ്ങളാണ് ഐഎസിലേക്ക് ആകർഷിച്ചതെന്ന് പിടിയിലായ മലയാളി  more...
ടി.പി വധം : പ്രതികളെ കണ്ണൂര്‍ സെന്‍ട്രല്‍ ജയിലിലേക്ക് മാറ്റും
പൊളിക്കുന്നതിനിടെ പഴയ കെട്ടിടം തകര്‍ന്നു വീണു; ഒരാള്‍ മരിച്ചു
ഷൊര്‍ണൂര്‍ റെയില്‍വേ സ്‌റ്റേഷനില്‍ കോളജ് വിദ്യാര്‍ത്ഥിനികള്‍ ആത്മഹത്യയ്ക്ക് ശ്രമിച്ചു
പീഡനക്കേസില്‍ സ്കൂള്‍ പി ടി എ പ്രസിഡന്‍റ് അറസ്റ്റില്‍
കണ്ണൂരിലെ കൊലപാതകങ്ങ‌ൾക്ക് കാരണം നേതാക്കൾ : ശ്രീനിവാസൻ
തീവ്രവാദ പ്രവർത്തനത്തിനു പ്രചോദനമായത് ബിൻലാദന്റെ ‘ഓൺലൈൻ ’ പ്രസംഗങ്ങൾ : കണ്ണൂരിൽ പിടിയിലായ യുവാക്കൾ
രാഷ്ട്രീയ കൊലപാതാകങ്ങളിൽ ഇടപെടുന്നതിൽ പൊലീസിനു പരിമിതിയുണ്ടെന്ന ഐ ജിയുടെ പരാമർശം ശരിയോ..?
സി.പി.എം പ്രാദേശിക നേതാവിന്റെ കൊലപാതകം; രണ്ട് ബി.ജെ.പി പ്രവര്‍ത്തകര്‍ പിടിയില്‍
കണ്ണൂരിൽ എസ് ഡി പി ഐ പ്രവർത്തകൻ വെട്ടേറ്റു മരിച്ചു
കണ്ണൂരില്‍ വീണ്ടും രാഷ്ട്രീയ കൊലപാതകം:പിണറായിയില്‍ ബി ജെ പി പ്രവര്‍ത്തകന്‍ കൊല്ലപ്പെട്ടു.
Copyright © 2015 H2o Solutions. All rights reserved.
Powered by Icelab Solutions